
Autoritatea NaŢionalĂ de Reglementare În domeniul Energiei

	



COMUNICAT DE PRESĂ
21 mai 2014
Vizita delegației ANRE Moldova

La invitația Autorității Naționale de Reglementare în domeniul Energiei – ANRE, în perioada 20 – 21 mai 2014, o delegație a Agenției Naționale pentru Reglementare în Energetică din Republica Moldova  efectuează o vizită de lucru în România. 

Vizita de lucru are ca scop dezvoltarea și consolidarea colaborării dintre cele două instituții de reglementare. În cadrul discuțiilor vor fi trecute în revistă perspectivele pieței de energie din Uniunea Europeană, precum și sprijinul pe care ANRE îl poate acorda în vederea integrării Republicii Moldova în această piață.

În cadrul vizitei delegației din Republica Moldova, condusă de domnii Octavian Lungu și Sergiu Ciobanu, sunt programate discuții privind semnarea unui nou protocol de colaborare între cele doua instituții, principalul obiectiv al acestuia fiind dezvoltarea relațiilor dintre cele doua autorități în vederea promovării activității de informare și schimbul de experiență cu privire la aplicarea celor mai bune practici de reglementare în domeniul energiei electrice și gazelor naturale.

Direcţia comunicare, cooperare şi relaţia cu Parlamentul
	Str. Constantin Nacu nr. 3, sector 2, Bucureşti, telefon: 021/311.22.44, fax: 021/312.43.65, mail: anre@anre.ro;

pagină de internet: www.anre.ro 

